
Ályktun
 um fjármögnun grunnþjónustu heilsugæslunnar

Aðalfundur Læknafélags Íslands (LÍ), haldinn í Kópavogi 6. nóvember 2026 minnir ríkistjórn landsins á stjórnarsáttmála sinn um að vinna að þjóðarmarkmiði um fastan heimilislækni fyrir alla landsmenn. Með hliðsjón af fjárlagafrumvarpi ársins 2027 er augljóst að við munum fjarlægjast það markmið á kjörtímabilinu.

Fundurinn harmar einnig að sérnám heimilislækna sé verulega vanfjármagnað. Það hefur nú þegar stöðvað framvindu sérnámslækna í heimilislækningum sem sækja hluta síns náms á Landspítala.  

Aðalfundurinn skorar á heilbrigðisráðuneytið, fjármálaráðuneytið og forsætisráðuneytið að tryggja fjármögnun fyrir grunnþjónustu heilsugæslunnar svo hægt verði að vinna markvisst að því að allir landsmenn hafi sinn fasta heimilislækni.



